open-index/open-wikipedia-markdown huggingface dataset:
The Power of Love (skladba Frankie Goes to Hollywood)

„**The Power of Love**“ je skladba anglickej skupiny Frankie Goes to Hollywood. Napísali ju štyria členovia skupiny, Holly Johnson, Peter Gill, Mark O’Toole a Brian Nash. Vydaná bola ako ich tretí singel celkovo.

Vydaná bola ako singel v novembri 1984 z ich debutového štúdiového albumu *[[Welcome to the Pleasuredome]]*. Obsadil 1. miesto v britskom rebríčku UK Singles Chart, podobne ako obidva predchádzajúce single „Relax“ a „Two Tribes“. Skladba „The Power of Love“ je často označovaná ako Vianočná skladba, a to aj napriek tomu, že v texte o Vianociach nieje zmienka.

## Zoznam skladieb
Všetky diskografické informácie patria UK vydaniu (ak nieje uvedené inak)

### 7": ZTT / ZTAS 5 (Spojené kráľovstvo)
# „The Power of Love“ (7" mix) - 5:27
# „The World Is My Oyster“ (7" mix) - 4:13
Dostupný tiež ako Obrazový disk s rovnakými skladbami. (PZTAS5)

### 12": ZTT / 12 ZTAS 5 (Spojené kráľovstvo)
# „The Power of Love“ (Extended version) - 9:28
# „The World Is My Oyster“ (Scrapped) - 1:38
# „Holier Than Thou“ (The first) - 1:08
# „The World Is My Oyster“ (Trapped) [Instrumental] - 2:29
# „Holier Than Thou“ (The second) - 4:10
# „The Power of Love“ (Instrumental) [Unlisted] - 2:27

* Vydaný v "hearts and crosses" 12" obale.

### 12": ZTT / 12 XZTAS 5 (Spojené kráľovstvo)
# „The Power of Love“ (7" mix) - 5:27
# „The World Is My Oyster“ (12" mix) - 4:23
# „Welcome to the Pleasuredome“ (Pleasure fix) - 9:46
# „The Only Star in Heaven“ (Star fix) - 3:52

* Vydaný v bielom skladačkovom obale s piatimi fotografiami.

### MC: ZTT / CTIS 105 (Spojené kráľovstvo)
"I'll protect you from the holocaust"

# „[oh fire!]“ - 0:16
# „The Power of Love“ (Extended version, too) - 8:54
# „Scrapped“ - 1:38
# „Holier Than Thou“ - 1:08
# „Trapped“ - 2:29
# „Holier Than Thou“ - 4:10
# „The Power of Love“ (Instrumental) [Unlisted] - 2:27
# „my uncle is a monster“ [Unlisted] - 0:29
# „absolutely obscene“ (Relax version) [Unlisted] - 0:28

Táto kompletná kazeta bola opätovne vydaná v roku 2012 na CD Sexmix Disk 1 skladby 7-12.

## Pozície v rebríčkoch

## Ďalšie verzie
* Nemecká skupina Dune z albumu *Forever* (1997).
* Holly Johnson z albumu  *Soulstream* (1999).
* Nemecká skupina ASP z EP *Stille der Nacht (Ein Weihnachtsmärchen)* (2003).
* Feeder z kompilácie *Picture of Perfect Youth* (2004).
* Neue Deutsche Härte skupina Oomph! vydala verziu na svojom kompilačnom albume *Delikatessen*.
* Il Divo z albumu *The Promise* 2008, upravená do španielčiny s názvom *La Fuerza Mayor*.
* Antimatter z albumu *Live@An Club* (2009).
* Anneke van Giersbergen z albumu *Pure Air* (2009).
* La actriz Amelia Warner z albumu *Renditions* (2011).
* Gabrielle Aplin z albumu *English Rain* (2013).
* Within Temptation z albumu *The Q-Music Sessions* (2013).

## Referencie

## Zdroj

Kategória:Frankie Goes to Hollywood
Kategória:Single z 1984
Kategória:Piesne z 1984
Kategória:Parlophone
Kategória:Popové balady
Kategória:Single z 1999
Zdena Orgoníková

**Zdena Orgoníková**, rodená Kordačová (* 5. december 1897, Sarajevo – † po 1948) bola slovenská poetka a pedagogička, autorka didaktickej príležitostnej poézie pre deti.

## Život a dielo
Zdena Kordačová narodila sa 1897 v Bosne (Rakúsko-Uhorsko). Od vzniku Česko-Slovenska žila v rokoch 19191920 v Košickom kraji, kde pôsobila ako učiteľka v Michalovciach. V rokoch 19211926 učila v Rači a od roku 1926 v Bratislave. 

Svoju tvorbu publikovala v dvoch knihách a v časopisoch *[[Slniečko (časopis)|Slniečko]]* (19291930, 19461947), *Priateľ dietok* (19311932), *Úsmev* (1931) a *Matičné čítanie* (1946). Charakterizuje ju didaktizmus a tradičné témy príležitostných veršov pre deti.

## Knihy pre deti
* *Deťom* (Praha 1931) – príležitostné verše
* *Deti na javisku* (Liptovský Mikuláš 1948) – veršované scénky a výstupy ku školským besiedkam

## Referencie

Kategória:Slovenskí spisovatelia pre deti a mládež
Kategória:Narodenia 5. decembra
Kategória:Narodenia v 1897
Kategória:Úmrtia v 20. storočí
Kategória:Osobnosti zo Sarajeva
Kategória:Slovenskí básnici
Kategória:Slovenskí pedagógovia
Háb

**Háb** alebo **Haab** () bol uhorský cirkevný hodnostár žijúci v 13. až 14. storočí.

Pochádzal z magnátskeho rodu Čákiovcov (Csákyovcov). Asi v rokoch 12901293 pôsobil ako bratislavský prepošt a v rokoch 12941309 ako vácsky (vacovský) biskup. Bol prívržencom kráľa Ondreja III. a členom jeho sprievodu do Viedne roku 1298. 24. marca 1297 sa zúčastnil na vysviacke novostavby Kostola Zvestovania Pána a kláštora menších bratov františkánov v Bratislave.

## Referencie

Kategória:Narodenia v 13. storočí
Kategória:Osoby s neistým dátumom narodenia
Kategória:Úmrtia v 14. storočí
Kategória:Osoby s neistým dátumom úmrtia
Kategória:Uhorskí rímskokatolícki biskupi
Kategória:Čákiovci
Haab

**Haab** môže byť:
* mayský solárny kalendár, používaný približne od roku 500 pred Kr., pozri haab (kalendár)
* uhorský cirkevný hodnostár žijúci v 13. až 14. storočí, pozri Háb
* priezvisko, pozri Haab (priezvisko), napr.:
** Otto Haab (18501931), švajčiarsky oftalmológ
** Philipp Heinrich Haab (17581833), nemecký evanjelický kňaz
** Pierre E. Haab (19282008), švajčiarsky fyziológ a univerzitný pedagóg
** Robert Haab (18651939), švajčiarsky politik, prezident Švajčiarska v roku 1922
** Timothy C. Haab (* 1969), americký ekonóm a univerzitný pedagóg
** Liis Haabová (* 1987), estónska herečka

**HAAB** môže byť:
* Medzinárodné letisko Addis Ababa Bole (ICAO kód) 
* skratka:
** Herzogin Anna Amalia Bibliothek („Knižnica vojvodkyne Anny Amalie“ vo Weimare v Nemecku)
** Hypo Alpe‐Adria‐Bank AG (rakúska banka, súčasť skupiny Hypo Alpe Adria, založená v roku 1896 pod názvom Kärntner Landes-Hypothekenanstalt)

## Referencie
Haab (kalendár)

**Haab** (výslovnosť: [haːɓ]) bol mayský solárny kalendár pozostávajúci z 365 dní, a to z 18 mesiacov po 20 dní a dodatočného päťdňového obdobia tzv. bezmenných dní (*wayeb*). Používala ho predkolumbovská mayská civilizácia, podľa americkej antropologičky Victorie R. Brickerovej približne od roku 500 pred Kr.

## Referencie

Kategória:Kalendáre
Kategória:Mayovia
Fridrich Fayl (1862 – 1906)

**Fridrich Fayl** (; * 1862, Veľká Čalomija – † 1. apríl 1906, Budapešť) bol uhorský hudobný skladateľ a hudobný pedagóg.

Narodil sa v rodine hudobného skladateľa a hudobného pedagóga Fridricha Fayla (18371879) a jeho manželky, spisovateľky Márie rod. Hentallerovej (18561879). Základy hudobného vzdelania získal u svojho otca Fridricha a starého otca Juraja Fayla (18011875), potom študoval na Hudobnej akadémii v Budapešti. V roku 1884 už pôsobil ako asistent skladateľa Henriho Gobbiho, neskôr ako profesor klavírneho oddelenia Hudobnej akadémie v Budapešti. Tvoril klavírne skladby a piesne v tzv. cigánskom štýle.

## Dielo
* „Elégia pre sláčikový orchester“
* *Csalogánydalok* („Slávičie piesne“)
* *Bordalok* („Piesne pri víne“)
* „Maďarské piesne“

## Referencie

Kategória:Narodenia v 1862
Kategória:Osoby s neistým dátumom narodenia
Kategória:Úmrtia 1. apríla
Kategória:Úmrtia v 1906
Kategória:Osobnosti z Veľkej Čalomije
Kategória:Uhorskí hudobní skladatelia
Kategória:Uhorskí pedagógovia
Police Academy

**Police Academy** môže byť:

* originálny názov pre film z roku 1984, pozri Policajná akadémia (film)
* animovaný seriál z roku 1988, pozri Police Academy (seriál)

## Pozri aj
* Policajná akadémia
Ervín Hacker

**Ervín Hacker** (; * 23. marec 1888, Bratislava – † 27. december 1945, Miskolc) bol maďarský právnik, kriminológ a univerzitný pedagóg.

## Životopis
Narodil sa v rodine právnika Karola Hackera a jeho manželky Antónie rod. Fülöpovej. Štúdium na gymnáziu a právnickej akadémii absolvoval v Bratislave a následne v rokoch 19111920 pracoval ako právny praktikant a súdny úradník, v roku 1919 i ako súkromný učiteľ trestného práva na Alžbetínskej univerzite v Bratislave. V rokoch 19201943 pôsobil na Právnickej akadémii v Miskolci a v rokoch 19431945 na univerzite v Debrecíne.

Zaoberal sa oblasťou trestného práva, penológiou, kriminalistikou a kriminológiou. Na túto tému napísal viacero monografií, učebníc, štúdií a odborných i popularizačných článkov.

## Dielo
* *Bevezetés a büntetőjogba* (Pécs [s. a.])
* *A börtönügy* (Pécs 1918)
* *Kriminalitás és bevándorlás* (Pécs 1929)
* *Nemzetközi bűnügyi statisztika* (Szeged 1935)
* *A magyar büntetőjog tankönyve* (Miskolc 1936)
* *Statistique comparée de la criminalité* (Paríž 1937)
* *Die Kriminalität des Kantons Zürich* (Miskolc 1939)
* *Kriminalpolitik* (Miskolc 1941)

## Referencie

Kategória:Osobnosti z Bratislavy
Kategória:Maďarskí právnici
Kategória:Kriminológovia
Kategória:Maďarskí vysokoškolskí pedagógovia
DinoPark Košice

**DinoPark Košice** je zábavná a vzdelávacia atrakcia vhodná pre rodiny s deťmi všetkých vekových kategórií a školské exkurzie. Park bol otvorený 1. júna 2013. Nachádza sa v lesnom údolí s potokom na ploche o veľkosti 6 ha. Modely prehistorických zvierat v životných veľkostiach inštalovaných vo viac ako 20 scénach sú tu k videniu v prostredí, v ktorom pravdepodobne obývali našu planétu pred viac ako 65 miliónmi rokov. Modely sú vyrábané špeciálnou patentovanou technológiou na základe aktuálnych vedeckých poznatkov a nájdených fosílií.
Vedľa paleontologicky verných modelov dinosaurov (statických i robotických) sa návštevníci môžu oboznámiť s informáciami o jednotlivých druhoch, o vývoji života na Zemi, pohybe kontinentov a pod.

V pavilóne *Cesta do minulosti Zeme* sa nachádzajú artefakty datované už od starohôr. K videniu sú tu napríklad pazúry Tyrannosaura, zuby Deinonycha, roh Triceratops, odtlačok krídel pravekých vážok, fosílie prasličiek nájdených v blízkom okolí aj inde vo svete atď. Pavilón vznikol v spolupráci so Západočeským múzeom v Plzni a vedúcim jeho paleontologického oddelenia, RNDr. Jozefom Pšeničkom, PhD. Unikátom svetového významu je v DinoParku umiestnená živá druhohorná rastlina Wollemi nobilis, ktorá na Zemi rástla pred 175 miliónmi rokov.

V DinoAquariu, 3D kine, je v celodennej slučke premietaný špeciálne natočený panoramatický film. V štýle druhohôr je upravená tiež predajňa suvenírov DinoShop, občerstvenie DinoCafé i DinoGril.

DinoPark Košice je prepojený so ZOO Košice, pri návšteve možno využiť zvýhodnené spoločné vstupné do oboch zariadení, ale DinoPark nemožno navštíviť samostatne. DinoPark Košice patrí medzi najvýznamnejšie turistické atrakcie východného Slovenska.

## Galéria

Allosaurus, DinoPark Košice.jpg|Allosaurus
Ankylosaurus, DinoPark Košice.jpg|Ankylosaurus
Brachiosaurus, DinoPark Košice.jpg|Brachiosaurus
Cesta do minulosti Země, DinoPark Košice.jpg|Cesta do minulosti Zeme
Compsognathus, DinoPark Košice.jpg|Compsognathus
Deinonychus, DinoPark Košice.jpg|Deinonychus
Diplodocus, DinoPark Košice.jpg|Diplodocus
Garrotorax, DinoPark Košice.jpg|Garrotorax
Iguanodon, DinoPark Košice.jpg|Iguanodon
Liopleurodon, DinoPark Košice.jpg|Liopleurodon
Maiasaura, DinoPark Košice.jpg|Maiasaura
Parasaurolophus, DinoPark Košice.jpg|Parasaurolophus
Pteranodon, DinoPark Košice.jpg|Pteranodon
Stegosaurus, DinoPark Košice.jpg|Stegosaurus
Stegosaurus 02 DinoPark Košice.jpg|Stegosaurus
3D kino.jpg|3D kino


## Pozri aj
* DinoPark Bratislava
* Zábavný park

## Externé odkazy
* DinoPark Košice

## Zdroj
* 

Kategória:Zábavné parky na Slovensku
Kategória:Parky v Košiciach
Fridrich Fayl

**Fridrich Fayl** (maď. *Fayl Frigyes*) môže byť:

* uhorský hudobný skladateľ a hudobný pedagóg (18371879), pozri Fridrich Fayl (1837 – 1879)
* uhorský hudobný skladateľ a hudobný pedagóg (18621906), syn predošlého, pozri Fridrich Fayl (1862 – 1906)

## Pozri aj
* Fayl

Fayl, Fridrich
Policajná akadémia

**Policajná akadémia** môže byť:

* film z roku 1984, pozri Policajná akadémia (film)
* seriál z roku 1988, pozri Policajná akadémia (seriál)
* akadémia na Slovensku, pozri Akadémia Policajného zboru v Bratislave

## Pozri aj
* Police Academy
Sigma Sculptoris

**Sigma Sculptoris** je biely podobor v súhvezdí Sochár so spektrálnym typom A1/A2IV.

Kategória:Bayerove objekty
006178
004852
0293
192884
Kategória:Biele podobry
Kategória:Premenné hviezdy typu Alfa2 Canum Venaticorum
František Klimkovič

**František Klimkovič** (; * 31. august 1826, Košice† 8. apríl 1890, Budapešť) bol maliar, reštaurátor a pedagóg.

## Život a dielo
Prvý maliar z rodiny bol jeho dedko Florián Klimkovič. František Klimkovič sa narodil v roku 1826 v Košiciach. Bol najstarším, a spolu s Vojtechom najvýznamnejším z bratov Klimkovičovcov. Jeho otec Ignác Klimkovič (18001852) bol slovenský maliar a sochár. Františkovi mladší bratia Vojtech (18331885) a Florián (18311907) boli aj umelcami a zaslúžili sa o založenie Hornouhorského múzejného spolku. Najprv Vojtech, neskôr Florián boli riaditeľmi múzea v Košiciach (dnes Východoslovenské múzeum).

Výtvarné základy získal František v otcovej dielni. V rokoch 18461848 študoval v Budapešti u Giuseppe Marastoniho na súkromnej kresliarskej škole, 18511852 bol súkromným žiakom F. G. Waldmüllera vo Viedni a napokon 18561859 študoval na École des Beaux-Arts v Paríži u Léona Cognieta.

V prestávkach medzi štúdiami a po návrate z Paríža pracoval v Košiciach, Debrecíne, aj v iných uhorských mestách. Doma spolupracoval s bratom Vojtechom v roku 1853 pri zakladaní súkromnej maliarskej školy, reštauroval obrazy v Dóme sv. Alžbety, venoval sa maliarskej tvorbe a podieľal sa na zakladaní múzea.

Od roku 1869 pôsobil ako profesor kreslenia v Budapešti. Okrem sakrálnej, portrétnej a žánrovej maľby sa orientoval na historický romantizmus a historizujúce maliarstvo, tematicky čerpal z uhorských dejín. Rád maľoval i krajinárske diela so slovenskou tematikou. Zomrel v roku 1890 v Budapešti.

## Diela (výber)
* Trh otrokov
* Stratený raj
* Hlavná ulica v Košiciach
* Košický cintorín
* Zátišie s lebkou a nezábudkou
* František Rákoczi
* Historické postavy
* Hrad na skale
* Nádvorie hradu

## Referencie

## Iné projekty

## Externé odkazy
*
*Záznam o narodení a krste v matrike; pokrstený ako Franciscus Klimkovics

Kategória:Slovenskí maliari
Kategória:Slovenskí hudobní pedagógovia
Kategória:Maďarskí hudobní pedagógovia
Kategória:Osobnosti z Košíc
Kategória:Slovenskí reštaurátori
Kategória:Absolventi Akadémie výtvarných umení vo Viedni
Kategória:Pochovaní na cintoríne Kerepesi
Klimkovič

**Klimkovič** je slovenské priezvisko.

## Známi nositelia
* Florián Klimkovič (17561826), slovenský maliar
* Florián Klimkovič mladší (18311907), slovenský sochár, rezbár a reštaurator
* František Klimkovič (18261890), maliar, reštaurátor a pedagóg
* Ignác Klimkovič (18001853), slovenský maliar, rezbár a reštaurátor
* Vojtech Klimkovič (18331886), slovenský maliar a ilustrátor

Kategória:Slovenské priezviská
Kategória:Priezviská na Slovensku
North American Aerospace Defense Command

**North American Aerospace Defense Command** (skratka: **NORAD**; doslova: *Severoamerické veliteľstvo protivzdušnej obrany*) je kombinovaná organizácia Spojených štátov a Kanady, ktorá poskytuje varovanie pred prípadným leteckým či raketovým útokom, zabezpečenie vzdušnej zvrchovanosti a obrany Severnej Ameriky. Vznikla 12. mája 1958 pod názvom **North American Air Defense Command** (*Severoamerické veliteľstvo protivzdušnej obrany*). Súčasný názov má od marca 1981. Veliteľstvo NORAD-u a zároveň Severného veliteľstva Spojených štátov (*United States Northern Command*, *USNORTHCOM*) sa nachádza na Petersonovej leteckej základni neďaleko Colorado Springs. V neďalekom komplexe Cheyenne Mountain je umiestnené náhradné centrum velenia. NORAD má k dispozícii aj veľké množstvo radarov, pozemných senzorov, satelitov a lietadiel. Neustále sleduje všetky neidentifikovateľné lietadlá, štarty rakiet, kozmické objekty a dopady meteoritov z kozmu.

## Organizačná štruktúra
Na čele veliteľstva NORAD-u na Petersonovej leteckej základni je vrchný veliteľ (*Commander-in-Chief of the North American Aerospace Defense Command*, *CINCNORAD*), ktorým je v súčasnosti generál Terrence O’Shaughnessy a jeho zástupcom je generálporučík Christopher J. Coates. Vrchný veliteľ NORAD-u súčasne plní funkciu veliteľa USNORTHCOM-u. NORAD sa administratívne delí na tri regióny:

* Aljašský NORAD región (*Alaskan NORAD Region*)/Jedenásta letecká armáda (*Eleventh Air Force*), Elmendorfova-Richardsonova spoločná základňa, Aljaška, Spojené štáty
* Kanadský NORAD región (*Canadian NORAD Region*)/1. kanadská letecká divízia (*1 Canadian Air Division*), CFB Winnipeg, Manitoba, Kanada
* NORAD región kontinentálnych Spojených štátov (*Continental United States NORAD Region*)/Prvá letecká armáda (*First Air Force*), Tyndallova základňa vzdušných síl, Florida, Spojené štáty

## Zaujímavosti
* NORAD má každý rok okolo 100 prípadov krízových situácií, ktoré by mohli indikovať únos lietadiel. Pri ich riešení mal stopercentnú úspešnosť.
* Po teroristických útokoch z 11. septembra 2001 sa pôsobnosť NORAD-u rozšírila aj na vnútrozemie USA.
* Cieľom NORAD-u je strážiť „človekom vyrobené“ objekty, ktoré sa v ním stráženom priestore nachádzajú.
* NORAD sa podieľa aj na eliminácii leteckého pašovania drog do Severnej Ameriky.
* V americko-kanadskom sci-fi seriáli Hviezdna brána sa pod NORAD-om nachádza SGC, centrum diania v seriáli.

## Galéria

Súbor:NORADNorth-Portal.jpg|Vjazd do náhradného centra velenia pre NORAD v komplexe Cheyenne Mountain
Súbor:NORAD Region-Sector Map.jpg|Regióny a sektory NORAD-u


## Referencie

## Pozri aj
* NATO Integrated Air and Missile Defence System
* Quick Reaction Alert

## Iné projekty

## Externé odkazy
* Oficiálna stránka NORAD-u 

## Zdroj

Kategória:Jednotky United States Air Force
Kategória:Kráľovské kanadské vzdušné sily
Kategória:Vzniklo v 1958
Canadian NORAD Region Forward Operating Locations

**Canadian NORAD Region (CANR) Forward Operating Locations (FOLs)** (doslova: *Predsunuté operačné miesta Kanadského NORAD regiónu*) sú predsunuté letecké základne v severných oblastiach Kanady, ktoré boli vytvorené v rámci programu North American Air Defence Modernization (NAADM; *Modernizácie severoamerickej protivzdušnej obrany*), ktorý bol schválený na samite Shamrock v Quebecu dňa 18. marca 1985. Miesta sú udržiavané Ministerstvom národnej obrany. Program NAADM bol schválený memorandom o porozumení medzi Kanadou a Spojenými štátmi, podpísaným kanadským premiérom Brianom Mulroneym a americkým prezidentom Ronaldom Reaganom na samite. Účelom týchto modernizovaných zariadení bolo zabezpečiť dostatočné vybavenie pre North American Aerospace Defense Command (NORAD; *Severoamerické veliteľstvo vzdušno-kozmickej obrany*) na obranu severnej kanadskej hranice. Ide o štyri miesta vo vzdialených a izolovaných regiónoch Kanady: FOL Yellowknife a FOL Inuvik v Severozápadných teritóriách, FOL Iqaluit v Nunavute a FOL Goose Bay v provincii Newfoundland a Labrador. Na každom z týchto predsunutých operačných miest bolo vybudovaných šesť hangárov pre stíhacie lietadlá, priestory pre približne 200 podporných pracovníkov a skladovacie priestory. Pôvodne sa uvažovalo o piatich predsunutých operačných miestach, ale nakoniec boli vybudované len štyri.

## Lokalizácia predsunutých operačných miest (FOL)

## Zdroj

Kategória:Kráľovské kanadské vzdušné sily
Kategória:Letiská v Nunavute
Kategória:Letiská v Severozápadných teritóriách
Fluviálny sediment

[náhľad|Typický fluviálny sediment - [štrk]]
**Fluviálny sediment** (iné názvy: **riečny sediment**, **náplav**, **náplava**; čiastočné synonymum: **alúvium** - pozri nižšie) je usadenina (hornina), ktorá vznikla usadením z tečúceho vodného toku (potok, rieka, veľrieka).

## Charakteristika
Táto usadenina môže byť spevnená alebo nespevnená. Jej zrnitosť môže byť rôzna - od jemného prachu, ílu, cez piesok a štrk, až po veľké bloky kameňa (premiestnené počas veľkých záplav). V smere toku (prúdenia vody) sa zmenšuje veľkosť zrna a rastie stupeň zaokrúhlenia. Hrúbka usadeniny býva rôzna: v tektonicky stabilných územiach je hrúbka malá, kým v poklesávajúcich miestach hrúbka môže prekročiť 100 m.

Materiál z tečúceho vodného toku sa usádza v koryte, na bokoch riečnej doliny, v nivách, v horných častiach delt, v aluviálnych plošinách, v náplavových kužeľoch či riečnych terasách.

## Alúvium
Termínu fluviálne sedimenty je podobný termín alúvium, ktorý môže znamenať:
*holocénne fluviálne sedimenty, ktoré tvoria riečnu nivu a sú v dosahu záplav 
*naplavenina, nesúdržný (nekohézny) fluviálny sediment (zahŕňajúci sedimenty uložené na dne koryta, v nive, resp. v aluviálnom kuželi/vejári). 
*jemnozrnné, ílovito-prašné, triedené fluviálne sedimenty 
*(najmä v anglickej a ruskej literatúre) synonymum pre fluviálne sedimenty 

## Referencie

Kategória:Sedimentológia
Geneleós

náhľad|Tzv. skupina sôch Geneleos, 6. stor. pred Kr., archeologické múzeum, Samos
**Geneleós** () bol grécky sochár v 6. storočí pred Kr. 
 
Geneleós, grécky sochár zrejme z ostrova Samos, tvoril asi v polovici 6. storočia pred Kr. Svedectvom tvorby tohto umelca je jeho signatúra na fragmente sochy sediacej ženy (menom Fileia) zo sivého mramoru, objavenej v archeologickej lokalite antického chrámu Héraion na ostrove Samos.

Socha sediacej ženy bola pôvodne jedna zo série šiestich sôch postavených na vápencových podstavcoch (559A-F). Z týchto sôch (archaického typu) sa zachovali len štyri, aj tie sú už značne poškodené. Nápisy na soche sediacej ženy sú datované do rokov 560 až 550 pred Kr. Prvý je vyrytý na spodnom okraji plášťa (alebo peplosu) a druhý je na ľavej opierke sedadla: 

::- text v starogréčtine

Na týchto podstavcoch stála zrejme šesťčlenná skupina sôch rodiny pozostávajúcej zo sediacej ženy (Fileia), možno mladého chlapca (kúra, ?), troch dievčat (kór, ?, Filippé, Ornithé) a ležiacej ženy (možno hlavy rodiny, [...]ilarchés).
      
## Referencie a bibliografia

 
## Iné projekty

 

Kategória:Sochári starovekého Grécka
Andrej Adami

**Andrej Adami** (iný zápis priezviska: **Adámi**; ; * cca 1737, Beluša – † ?) bol slovenský lekár.

Pochádzal zo zemianskej rodiny Jána Adamiho a jeho manželky Zuzany. Mal dvoch starších bratov – Pavla (17391814), ktorý sa vypracoval na veterinára európskeho významu, a Michala (17201781), ktorý pôsobil na cisárskom dvore vo Viedni a ako historik genealóg sa zaoberal uhorskými šľachtickými rodmi, no popri viacerých genealogických prácach zhotovil tiež maďarsko-latinsko-nemecký slovník a jazykovednú príručku.

Andrej absolvoval štúdium medicíny na univerzite vo Viedni (1762), kde pravdepodobne lekársky pôsobil aj po zavŕšení štúdia. Je autorom osvietensky motivovanej dizertácie o trojakých vlastnostiach tela.

## Dielo
* *Dissertatio inauguralis medica exhibens partem tertiam formularum, quam ... pro gradu dris summisque medicinae honoribus ac privilegiis legitime consequendis, publicae disquisitioni committit* (Viedeň 1762)

## Referencie

Kategória:Narodenia v 18. storočí
Kategória:Osoby s neistým dátumom narodenia
Kategória:Osoby s neistým dátumom úmrtia
Kategória:Osobnosti z Beluše
Kategória:Slovenskí lekári
Kategória:Príslušníci zemianskeho stavu
Koloman Adamis

**Koloman Adamis** (* 2. január 1882, Nitra  – † 13. júl 1967, Nitra) bol slovenský právnik (advokát) a publicista.

Narodil sa v rodine úradníka Pavela Adamisa a jeho manželky Heleny rod. Bedekovičovej. Gymnaziálne štúdium absolvoval vo svojom rodnom meste, právo vyštudoval na univerzitách v Budapešti a Cluji (Kluži). Pôsobil ako advokát v Nitre.

Bol stálym spolupracovníkom novín *Nyitrai Lapok* („Nitrianske listy“). Drobnými beletristickými útvarmi prispieval do viacerých maďarských novín na území Slovenska i do budapeštianskych časopisov (*Babszem Jankó*, „Janko Hraško“).

## Referencie

Kategória:Osobnosti z Nitry
Kategória:Slovenskí právnici
Kategória:Slovenskí publicisti
Mária Adelsheimová-Popovičová

**Mária Adelsheimová-Popovičová**, pôvodne **Pecková** (; * 13. jún 1822, Košice – † 13. február 1875, Belehrad) bola uhorská herečka a divadelná pedagogička.

## Životopis
Herecky debutovala v roku 1846 v nemeckom divadle v Bratislave. Pôsobila vo Viedni a napokon na pozvanie chorvátskeho dramatika a divadelného organizátora Dimitrija Demetra odišla do Záhrebu, kde sa predstavila napr. v úlohe *Debory* v rovnomennej populárnej hre Salomona Hermanna Mosenthala, ďalej ako *Alžbeta* v Laubeho tragédii *Gróf Essex*, ako *Leposava* v Subotićovom *Zvonimirovi* či ako *Maca* v Freudenreichovych *Graničaroch*.

V roku 1867 odišla do Nového Sadu, kde od roku 1868 pôsobila ako členka tamojšieho divadla. V roku 1869 už herecky pôsobila v Belehrade a v rokoch 18691874 cestovala so súborom svojho manžela Laza Popoviča. Na belehradskej scéne vystúpila napr. v úlohe anglickej kráľovnej Alžbety v Schillerovej dráme *Mária Stuartová*, v roli vojvodkyne v Scribeho komédii *Pohár vody* či ako *Fadeta* v hre *Svrček*, Birch-Pfeifferovej divadelnej adaptácii románu *Die Grille* od francúzskej spisovateľky George Sand. Popri herectve bolo významné jej pôsobenie ako divadelnej pedagogičky.

## Referencie

Kategória:Osobnosti z Košíc
Kategória:Uhorskí herci
Kategória:Uhorskí pedagógovia
Slovenská basketbalová liga 2017/18

**Slovenská basketbalová liga** alebo **Eurovia Slovenská basketbalová liga** v sezóne **2017/18** bol 26. ročník extraligy basketbalistov, najvyššej basketbalovej súťaže mužov na Slovensku, ktorú organizuje Slovenská basketbalová asociácia (SBA) cez združenie Slovenská basketbalová liga (SBL). V lige súťažilo 10 účastníkov, čo je o 1 družstvo menej ako v minulej sezóne. Titul získalo družstvo BK Levickí Patrioti, ktoré vo finálovej sérii zvíťazili nad KB Košice.

## Systém súťaže
Systém SBL ostal podobný ako v predchádzajúcich sezónach. Po odohraní základnej časti dvakrát doma a vonku postúpilo najlepších 8 družstiev do play-off. Štvrťfinálové duely play-off sa hrali na 3 víťazné zápasy, nasledujúce duely už na 4 víťazné zápasy. Zo súťaže nikto nezostúpil.

## Účastníci

Pozn.: Kluby MBK Lučenec a MBK SPU Nitra, ktorých družstvá skončili v minulej sezóne na 7., resp. 11. mieste, nepodali do tohtoročnej sezóny prihlášku.

## Výsledky
### Základná časť
;Tabuľka 

### Play-off
#### Štvrťfinále

#### Semifinále

#### Finále

Pozn.: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* Basketbalová extraliga žien 2017/18

## Externé odkazy
* Oficiálna stránka Slovenskej basketbalovej ligy

## Zdroje
* Sezóna SBL 2017/18 na stránke Slovenskej basketbalovej asociácie
* Sezóna SBL 2017/18 na stránke msbasket.sk 
* Slovenská basketbalová liga na stránke basket.sk
* Slovenská basketbalová liga na stránke eurobasket.com 

Kategória:Basketbal v 2017
Kategória:Basketbal v 2018
Kategória:Basketbalová extraliga mužov
Rad republiky

náhľad|Rad republiky od roku 1977

**Rad republiky** bolo česko-slovenské štátne vyznamenanie, založené vládnym nariadením číslo 30/1951 Zb. zo dňa 3. apríla 1951, ktorým sa zakladajú rady a vyznamenania a upravuje udeľovanie čestného titulu „Hrdina práce“.

Rad republiky sa udeľoval  za mimoriadne zásluhy o budovanie Československej republiky, najmä o jej mierové budovateľské úsilie vo výrobe alebo pri kultúrnej alebo vedeckej činnosti, alebo o zvyšovanie schopnosti obrany štátu. Udeľoval ho na návrh vlády prezident republiky a zároveň s radom dostal vyznamenaný diplom a radovú knižku ako doklad na nosenie radu.

Zrušené bolo s účinnosťou od 15. októbra 1990 zákonom číslo 404/1990 Zb.

## Opis radu
Opis vyznamenania je uvedený v Stanovách Radu republiky: „*Rad Republiky má tvar oválu 40 mm širokého a 43 mm vysokého, dolný okraj ktorého tvoria dve lipové ratolesti, sviazané stuhou do oblúka. Z ratolestí vybiehajú dve žrde so smaltovanými vlajúcimi vlajkami, vpredu vlajkou československou, za ňou vlajkou tmavočervenou. Uprostred radu je kosák a kladivo, podklad tvorí múr vystavaný z tehál. Na rube radu sú medzi dvoma proti sebe položenými vavrínovými ratolesťami písmená ČSR  a dole matričné číslo. Rad je razený zo striebra, lipové ratolesti, kosák a kladivo sú pozlátené. Zlatým závesom, vytvoreným dvoma lipovými ratolesťami, je zavesený na stuhe 38 mm širokej a 55 mm dlhej; stuha je modrá (farby pracovného obleku) s 15 mm širokým tmavočerveným pruhom uprostred. Vyobrazenie je pripojené.*“

Autorom výtvarného návrhu je umelec Alois Sopr, stuhu navrhol umelec Antonín Kybal.

Zákonom číslo 38/1977 Zb. zo dňa 28. júna 1977 o novom výtvarnom riešení Radu republiky, došlo k zmene Stanov Radu. Nový opis vyznamenania znel: „*Rad republiky má tvar červeného, striebrom rámovaného štvorca, ktorého strana má 40 mm. Do stredu koso položeného štvorca je umiestnená pozlátená modro lemovaná päťcípa hviezda s farebným znakom ČSSR v pravidelnom päťuholníku. Medzi cípami hviezdy sú pozlátené lipové trojlístky. Hviezda je podložená desiatimi striebornými lúčmi s useknutými hrotmi, z ktorých štyri horné a štyri dolné presahujú okraj odznaku. Na červenej ploche sú úzke strieborné medzilúče. Horný roh štvorca je spojený lichobežníkovým strieborným uškom s tmavomodrou 38 mm širokou prievlečnou stuhou, na dolnej časti ktorej je kovový pozlátený vlys z desiatich lipových lístkov. Nad vlysom je vodorovný biely a červený prúžok. Biely prúžok je široký 2,5 mm, červený 2,5 mm a vlys 5 mm. Rub štvorca je hladký s vyrytým matričným číslom hore.*“

Autorom výtvarného návrhu je umelec Josef Malejovský.

## Galéria

Rad republiky .jpg|Rad republiky od roku 1951
Řád republiky.jpg|Diplom


## Poznámky


## Referencie

## Iné projekty

## Externé odkazy
* Rad Republiky: zoznam nositeľov 

Kategória:Česko-slovenské rady a vyznamenania
Dominus

**Dominus** bola dánska death/groove metalová hudobná skupina, ktorá vznikla v roku 1991 v Ringstede a rozpadla sa v rokoch 20002001. Vydali jeden singel, dva demo albumy a štyri albumy.

Keď sa skupina po svojom poslednom albume rozdelila, vedúci spevák a gitarista Michael Poulsen začal zakladať skupinu Volbeat, ktorá bola pomenovaná po albume skupiny Dominus *[[Vol.Beat]]*. Jens Peter Storm pokračoval v hre na sólovú gitaru v dánskej thrash metalovej skupine TONS, v ktorej sa predstavil aj člen Daniel Preisler Larsen.

## Bývalí členovia
*Michael Poulsen - spev, gitara 
*Jens Peter Storm - gitara
*Franz Gottschalk - basgitara 
*James Andersen - bicie
*Mads Hansen - gitara
*Keld Buchhard - gitara
*Jesper Olsen - basgitara
*Anders Nielsen - basgitara
*Jess Larsen - bicie
*Lars Hald - bicie
*Daniel Preisler Larsen - bicie

## Diskografia
* *Dominus* (demo, 1991)
* *Ambrosius Locus* (demo, 1992)
* *Sidereal Path of Colours* (EP, 1993)
* *Astaroth* (demo, 1993)
* *View to the Dim* (CD, Pavement Music, 1994)
* *The First Nine* (1996)
* *[[Vol.Beat]]* (1997)
* *Godfallos* (CD, Progress Denmark, 2000)

## Externé odkazy
* Stránka skupiny na Diehard Music
* Encyclopaedia Metallum
* Skupina TONS s bývalými členmi skupiny Dominus

## Zdroj


Kategória:Dánske deathmetalové hudobné skupiny
Kategória:Groovemetalové hudobné skupiny
Kategória:Hudobné skupiny z 1991
Rad socializmu

**Rad socializmu** bolo česko-slovenské štátne vyznamenanie, založené vládnym nariadením číslo 30/1951 Zb. zo dňa 3. apríla 1951, ktorým sa zakladajú rady a vyznamenania a upravuje udeľovanie čestného titulu „Hrdina práce“.

Rad socializmu sa udeľoval  za celkom výnimočné zásluhy o víťazstvo socializmu v Československej republike, získané v budovaní, v boji s reakciou alebo pri obrane štátu. Udeľoval ho na návrh vlády prezident republiky a zároveň s radom dostal vyznamenaný diplom a radovú knižku ako doklad na nosenie radu.

Vyznamenanie bolo udelené len raz, rozhodnutím prezidenta Klementa Gottwalda zo dňa 30. júla 1951 bol Rad socializmu udelený vtedajšiemu ústrednému tajomníkovi KSČ Rudolfovi Slánskemu. Jediným ďalším nositeľom tohto vyznamenania bol prezident Klement Gottwald z titulu svojej funkcie. Po procese so Slánským bolo toto vyznamenanie zdiskreditované a prestalo sa udeľovať, ako náhrada sa od roku 1953 udeľoval Rad budovania socialistickej vlasti, po roku 1955 premenovaný na Rad Klementa Gottwalda - za budovanie socialistickej vlasti.

Formálne zrušené bolo vládnym nariadením číslo 34/1959 Zb. zo dňa 20. mája 1959.

## Opis radu
Opis vyznamenania je uvedený v Stanovách Radu socializmu: „*Rad Socializmu tvorí vavrínový veniec priemeru 37 mm so stuhou, voľné konce ktorej sú shrnuté pod jeho dolnou časťou. Vnútri venca je v dolnej polovici panoráma Hradčian. Na modro smaltovanej oblohe vybieha za Hradčanmi päť lúčov, ktoré zčasti presahujú veniec; na strednom lúči spočíva tmavočervená päťcípa hviezda. Okolo venca medzi lúčmi je vsadené 20 českých granátov. Na rube radu je kosák a kladivo, pod nimi vavrínová ratolesť a matričné číslo. Rad je razený zo zlata, panoráma Hradčian je z bieleho zlata. Zlatým závesom vytvoreným lipovými ratolesťami a stužkou s písmenami ČSR je zavesený na stuhe 38 mm širokej a 55 mm dlhej; stuha je tmavočervená s 15 mm širokým silne tmavočerveným pruhom uprostred. Vyobrazenie je pripojené. Ak sa nosí len stužka radu, je napätá na pravouhlej lište 10 mm širokej a 38 mm dlhej. *“

## Poznámky


## Referencie

Kategória:Česko-slovenské rady a vyznamenania
Klimáček

**Klimáček** je slovenské priezvisko.

## Známi nositelia
* Alexander Klimáček (18851918), slovenský redaktor, autor a kníhkupec, otec Fedora
* Fedor Klimáček (19131975), slovenský maliar, grafik, ilustrátor a pedagóg
* Viliam Klimáček (* 1958), slovenský dramatik, básnik, prozaik, režisér a scenárista

Kategória:Slovenské priezviská
Kategória:Priezviská na Slovensku
Ignác Klimkovič

**Ignác Klimkovič** (* 8. jún 1800, Okoličné  † 20. jún 1853, Košice) bol slovenský maliar, rezbár a reštaurátor.

## Život a dielo
Prvý maliar z rodiny Klimkovičovcov bol jeho otec Florián Klimkovič, ktorý pracoval ako úradník mincovne v Smolníku a až na konci života sa venoval maliarstvu profesionálne.

Prvý z košických Klimkovičovcov bol Ignác, Floriánov syn. Narodil sa v Okoličnom (dnes časť Liptovského Mikuláša) a spočiatku pracoval ako banský úradník v Smolníku. V roku 1820 sa usadil v Košiciach, kde našiel priaznivé podmienky pre svoju umeleckú činnosť. Pôsobil ako rezbár, pozlacovač a reštaurátor. Rezbárstvu sa vyučil v otcovej dielni a maliarstvu sa venoval ako samouk. Venoval sa portrétnemu maliarstvu, krajinomaľbe i maľbe zátiší. Pre viaceré východoslovenské kostoly zhotovil nástenné maľby, olejomaľby a rezbárske interiérové práce.

Významnými predstaviteľmi výtvarného a kultúrneho života v Košiciach v 2. polovici 19. storočia boli Ignácovi synovia - maliari František a Vojtech, rezbár a sochár Florián a vojak, amatérsky výtvarník a múzejník Gabriel. Svojou umeleckou tvorbou, výtvarno-pedagogickou činnosťou a iniciatívou pri vzniku v roku 1872 Hornouhorského múzea (dnes Východoslovenské múzeum) sa aj oni zaslúžili o to, že od polovice storočia vzrástol význam Košíc ako ďalšieho regionálneho umeleckého centra vo vtedajšom Hornom Uhorsku.

## Diela (výber)
* Nanebovtúpenie
* Nepoškvrnená Panna Mária
* Vaza so záhradnými kvetmi
* Rodinný portrét 
* Portrét rodiny

## Referencie

## Externé odkazy
* 
*Záznam o narodení a krste v matrike; pokrstený ako Ignatius Klimkovics

Kategória:Slovenskí maliari
Kategória:Slovenskí rezbári
Kategória:Slovenskí reštaurátori
Kategória:Osobnosti z Liptovského Mikuláša
Deee-Lite

**Deee-Lite** bola americká house/dance hudobná skupina založená v New Yorku. Známa je predovšetkým vďaka hitu „Groove Is in the Heart“, ktorý bol vydaný z ich debutového albumu *[[World Clique]]* z roku 1990. V decembri 2016 skupinu časopis *[[Billboard]]* zaradil na 55. miesto v zozname najúspešnejších tanečných interpretov všetkých čias.

## Členovia
***Supa DJ Dmitry** známy ako **DJ Dmitry** (* Dmitry Brill, 4. jún 1964, Kijev, Sovietsky zväz), skladateľ, produkcia, klávesy, gitara
***[[Lady Miss Kier]]** (* Kierin M. Kirby, 15. august 1963, Youngstown, Ohio, USA), speváčka, produkcia, aranžérka, textárka, choreografka, umelecká režisérka, manažérka
***[[Towa Tei]]** (* Dong-hwa Chung, 7. september 1965, Tokio, Japonsko), produkcia
***DJ Ani** (* Ani Q. Scheme, 14. december 1973, Kansas City, Kansas, USA), mixovanie, basová gitara

## Diskografia
### Albumy
**Štúdiové albumy**
**[[World Clique]]* (1990)
**[[Infinity Within]]* (1992)
**[[Dewdrops in the Garden]]* (1994)

**Kompilácia**
**Dewdrops in the Remix* (1995)
**Sampladelic Relics & Dancefloor Oddities* (1996)
**The Very Best of Deee-Lite* (2001)

### Single

## Referencie

## Zdroj

Kategória:Elektronické hudobné skupiny USA
Kategória:House hudobné skupiny
Kategória:Popové hudobné skupiny USA
Kategória:Dance hudobné skupiny USA
Kategória:Hudobné skupiny z 1988
Kategória:Hudobné skupiny ukončené v roku 1996
Kategória:Elektra Records
True (skladba Spandau Ballet)

„**True**“ je skladba anglickej skupiny Spandau Ballet. Vydaná bola ako singel dňa 14. apríla 1983 z ich tretieho štúdiového albumu *[[True (album Spandau Ballet)|True]]*. Skladbu napísal gitarista skupiny Gary Kemp.

Skladba sa stala obrovským celosvetovým hitom, pričom po dobu štyroch týždňov od 30. apríla 1983 sa udržala na 1. mieste v britskom rebríčku UK Singles Chart. Skladba sa stala pre skupinu najväčším hitom a jediným veľkým hitom v USA, kde obsadila 4. miesto v rebríčku Billboard Hot 100.

V roku 1985 túto skladbu zahrala naživo na koncerte Live Aid.

Známe opomenutie v skladbe je, že basgitarista Martin Kemp sa nezúčastnil nahrávania skladby, namiesto toho je v skladbe použitý basový syntetizátor.

## Kompozícia
Skladba „True“ je zložená v tónine G dur s tepom 98 BPM. Postupnosť akordov je G dur, E mol, C/G, H mol. Inštrumentálny break je zložený v tónine Es dur.

## Zoznam skladieb

### 7": Chrysalis / SPAN1 (UK)
;Strana 1
# "True" – 5:40
;Strana 2
# "Lifeline (edities remix for U.S.A.)" – 3:34

### 7": Chrysalis / VS4 42720 (US)
;Strana 1
# "True" - 5:40
;Strana 2
# "Gently" - 4:01

### 12": Chrysalis / SPANX1 (UK)
;Strana 1
# "True" - 6:30
;Strana 2
# "Lifeline (remix edited for U.S.A.)" - 5:15
# "Lifeline (a capella)" - 2:01

### 1991 CD: Chrysalis / CHSCD 3793 (UK)
# "True (edit)" - 5:36
# "Lifeline (edited remix)" - 3:39
# "Heaven is a Secret" - 4:24
# "Pleasure" - 3:30

## Pozície v rebríčkoch

## Referencie

## Zdroj

Kategória:Single z 1983
Kategória:Piesne z 1982
Kategória:Spandau Ballet
Kategória:Chrysalis Records
Kategória:Soulové piesne
Kategória:Popové balady
Michajlo Ľvovič Zinčenko

náhľad|Náhrobok Zinčenka na cintoríne Dubnica nad Váhom
náhľad|Náhrobok Zinčenka na cintoríne Dubnica nad Váhom
**Mychajlo Ľvovyč Zinčenko** (, * 22. máj (4. jún) 1893, Rojišče, Ukrajina† 12. marec 1963, Dubnica nad Váhom, Slovensko) bol poručík, účastník Ukrajinskej revolúcie v rokoch 19171921, dôstojník Armády ULR, zúčastnil sa bojov za nezávislosť Ukrajiny v roku 1920.

## Služba v ruskej armáde
Od roku 1912 do roku 1917 slúžil v ruskej armáde. Bojoval na frontoch Prvej svetovej vojny. Účasť v bitkách: december 1914 - január 1915 na rusko-tureckej hranici pri meste Sarıkamış a dedine Karahan, máj 1915 na rusko-rakúsko-uhorskej hranici pri meste Sokal.

Odmeny: Rád sv. Anny 4. stupňa s nápisom „Za odvahu“ a sv. Stanislausom 3. stupňa s mečmi.

## Ukrajinská revolúcia
Na jar 1918 organizoval v obci Rojišče voľby delegátov na ukrajinský zjazd poľnohospodárov v Kyjeve a zúčastnil sa na ňom. V auguste toho roku nastúpil na polytechnický inštitút v Kyjeve na poľnohospodársku fakultu. 23. júna 1920 bol zadržaný boľševikmi a odsúdený na odoslanie do koncentračného tábora.

Od 1. novembra 1920 vstúpil do armády Ukrajinskej ľudovej republiky. Účasť v bitkách: pri dedinách Mykulyneckyj Rižok (13. novembra 1920), Golenyščenskyj Majdan a Mykolajiv (20. novembra 1920). Po internácii bol v táboroch v Poľsku. V septembri 1921 bol prepustený z armády, aby pokračoval v štúdiu.

## Emigrácia
V októbri 1921máj 1922 študoval na poľnohospodárskej akadémii v Berlíne. Od mája 1922 žil v Prahe. Vstúpil do Českého vysokého učení v Prahe, kde študoval poľnohospodárske inžinierstvo. Štúdium ukončil 17. júna 1926.

Pracoval vo Vígľaši. 21. februára 1941 sa oženil s Julianou Novákovou. V roku 1946 mali dcéru Oksanu. Od roku 1949 do roku 1953 pracoval v Bolešove. V roku 1953 sa presťahoval do Dubnice nad Váhom, kde zomrel 12. marca 1963 a bol pochovaný na mestskom cintoríne.

S vyhlásením nezávislosti ukrajinského štátu 30. októbra 1997 bol rehabilitovaný.

## Externé odkazy
*Hrob na mestskom cintoríne v Dubnici nad Váhom
*Náhrobok poručíka Zinčenka M.L..  
*Video Náhrobku poručíka Zinčenka M.L.z Dubnice nad  Váhom

## Zdroje
*Ляшев О. Роїщани в Українській революції. Михайло Зінченко. – Чернігів, 2018.
*Кобела Адольф Стражденне життя українського біженця. Михайло Зінченко – український біженець, видатний сільськогосподарський спеціаліст // Нове життя (газета русинів-українців Словаччини). – 20.12.2013.
*https://jankvasnicka.blog.sme.sk/c/480198/zincenko-michal-lvovic.html
*Pamätná tabula inštalovaná v rodnej obci Roišče v Černogovskej oblasti 

Kategória:Osobnosti prvej svetovej vojny
Kategória:Ukrajinské vojenské osobnosti
Basketbalová extraliga žien 2017/18

**Basketbalová extraliga žien** v sezóne **2017/18** bol 26. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V súťaži účinkovalo 8 družstiev, teda rovnako ako v závere minulej sezóny. Titul obhájilo družstvo Good Angels Košice, ktoré vo finálovej sérii zvíťazilo nad MBK Ružomberok. V neprerušenom slede zvíťazili Košice po 15-krát.

Tesne pred začiatkom finálovej série oznámil generálny manažér Good Angels Košice Daniel Jendrichovský zánik klubu po skončení sezony.

## Systém súťaže
Systém súťaže sa oproti predchádzajúcej sezóne nezmenil. Po odohraní základnej časti, ktorá sa hrala dvojkolovo, nasledovala nadstavbová časť v skupinách o 1.4. a o 5.8. miesto. Družstvám sa v nadstavbovej časti započítavali výsledky odohraté v základnej časti iba s tými družstvami, s ktorými sa stretli aj v nadstavbovej skupine. Všetky družstvá z nadstavbovej skupiny postúpili do štvrťfinále play-off, ktoré sa hralo na 2 víťazné zápasy, rovnako ako zápasy o konečné umiestnenie. Semifinálové duely a finále sa odohrali na 3 víťazné zápasy. Zo súťaže nezostúpilo žadne družstvo.

## Účastníci

Pozn.: Ani jeden z dvojice oslovených klubov I. ligyBK ZŠ ŠKP Zvolen a BK Eilat PU Prešovnevyužil právo prihlásiť sa do extraligy.

## Výsledky
### Základná časť

### Nadstavbová časť
#### Skupina o 1.4. miesto

#### Skupina o 5.8. miesto

### Play-off
#### Štvrťfinále

#### Play-off o 5.8. miesto

#### Play-off o 7. miesto

#### Play-off o 5. miesto

#### Semifinále

#### Play-off o 3. miesto

#### Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* Slovenská basketbalová liga 2017/18

## Externé odkazy
* Oficiálna stránka extraligy žien
* Oficiálna stránka Slovenskej basketbalovej asociácie

## Zdroje
* Extraliga žien 2017/18 na stránke Slovenskej basketbalovej asociácie
* Extraliga žien 2017/18 na stránke msbasket.sk 
* Extraliga žien na stránke basket.sk
* Extraliga žien na stránke eurobasket.com 

Kategória:Basketbal v 2017
Kategória:Basketbal v 2018
Kategória:Basketbalová extraliga žien
Luis Fonsi

**Luis Fonsi**, vlastným menom **Luis Alfonso Rodríguez López-Cepero**, (* 15. apríl 1978, San Juan, Portoriko) je portorický spevák a skladateľ. 

Preslávil ho celosvetový hit roku 2017, „Despacito“ v spolupráci s portorickým reperom Daddy Yankeem, za ktorý vyhral štyri Latin Grammy Awards. Tri mesiace po vydaní piesne vyšiel remix Justina Biebera. Fonsiho posledný hit je duet s Demi Lovato s názvom „Échame la Culpa“.

## Diskografia
### Štúdiové albumy
* *Comenzaré* (1998)
* *Eterno* (2000)
* *Amor Secreto* (2002)
* *Fight the Feeling* (2002)
* *Abrazar la vida* (2003)
* *Paso a Paso* (2005)
* *Palabras del Silencio* (2008)
* *Tierra Firme* (2011)
* *8* (2014)

## Turné
* Comenzaré Tour (1998 – 1999)
* Eterno Tour (2000 – 2001)
* Amor Secreto Tour (2002)
* Abrazar la vida Tour (2003 – 2004)
* Paso a Paso Tour (2005 – 2006)
* Palabras del Silencio Tour (2009 – 2010)
* Tierra Firme Tour (2011 – 2013)
* Somos Uno Tour (2014 – 2015)
* Love + Dance World Tour (2017 – 2018)

## Zdroj

Kategória:Portorickí hudobníci
Kategória:Portorickí speváci
Kategória:Portorickí herci
Kategória:Osobnosti USA portorického pôvodu
Kategória:Osobnosti zo San Juan (Portoriko)
Jozef Bitskei

**Jozef Bitskei** (iný zápis priezviska: **Bicskei**; ; * 1890, Hronská Dúbrava – † po roku 1939) bol maďarský chemik, univerzitný a stredoškolský pedagóg.

## Životopis
Narodil sa v rodine Jána Bitskeia a jeho manželky Lýdie rod. Doboziovej. Chémiu vyštudoval na univerzite v Budapešti, kde získal doktorát a neskôr i docentúru a kde pôsobil na 2. chemickom ústave. Od roku 1939 pracoval ako stredoškolský profesor v Budapešti.

Venoval sa problémom analytickej chémie. Je autorom príručky chemických cvičení určenej primárne pre študentov medicíny a viacerých štúdií a vedeckých článkov publikovaných vo vedeckých časopisoch *Magyar Chemiai Folyóirat*, *Chemische Rundschau* a i.

## Dielo
* Bicskei, József. *Vezérfonal a kémiai gyakorlatokhoz : Kezdők, elsősorban orvostanhallgatók számára*. Budapest : Kertész ny., Karcag, 1933. 104 o. a iné

## Referencie

Kategória:Narodenia v 1890
Kategória:Osoby s neistým dátumom úmrtia
Kategória:Osobnosti z Hronskej Dúbravy
Kategória:Maďarskí chemici
Kategória:Maďarskí vysokoškolskí pedagógovia
Kategória:Maďarskí stredoškolskí pedagógovia
Erik Červený

**Erik Thorvaldsson** (950 – 1003 nášho letopočtu) známy ako **Erik Červený** bol vikingský moreplavec, ktorý objavil a preskúmal južné pobrežie Grónska.

## Život

Otec Erik Červeného (Thorvald Asvaldsson) bol vykázaný z Nórska za zločin zabíjania, keď Erik mal asi 10 rokov. Neskôr sa plavil na západne od Nórska so svojou rodinou a usadil sa v Hornstrandire na severozápade Islandu. Islanďania neskôr odsúdili Erika k exilu na tri roky za zabitie Eyolfa Foula okolo roku 982. Erik sa potom presťahoval na ostrov Öxney. Keď dokončil svoj nový dom, vrátil sa, aby získal dedičstvo svojho otca, ale nezískal ich. Erik potom odišiel do Breidabolstadu a vzal ich.

## Referencie

## Iné projekty

Kategória:Vikingovia
Kategória:Dejiny Islandu
Kategória:Narodenia v 10. storočí
Kategória:Úmrtia v 11. storočí
Kategória:Islandskí objavitelia
Kategória:Nórski objavitelia
Ján Simonides (kňaz)

**Ján Simonides**,  SJ (* 27. december 1639, Bijacovce† 31. október 1674, Turá Lúka) bol slovenský rímskokatolícky kňaz, jezuita, mučeník.

## Životopis
*27. 12. 1639 narodený v Bijacovce (Spiš)
*1654 – 1659 štúdium na gymnáziu v Spišskej Kapitule
*14. 10. 1659 prijatý do Spoločnosti Ježišovej v Košiciach
*1660 – 1661 v noviciáte Spoločnosti Ježišovej v Trenčíne
*1662 – 1663 vyučujúci v druhej triede gymnázia v Trnave
*1663 – 1665 štúdium filozofie na Košickej univerzite
*1665 – 1666 profesor na gymnáziu v Užhorode
*1666 – 1667 a 1670 štúdium teológie na Košickej univerzite
*1670 vysvätený na kňaza
*1670 – 1671 misionár a kazateľ v Rožňave
*1671 misionár, kazateľ a správca fary v Nižnej na Orave
*1672 tretia probácia vo Viedni
*1672 misia v Ružomberku
*1673 misionár a správca fary v Palúdzke na Liptove
*1673 misionár a správca fary v Senici
*1673 misionár vo Vrbovciach
*1673 – 1674 misionár a správca fary v Turej Lúke
*31. 10. 1674 zomrel mučeníckou smrťou v Turej Lúke
*november 1674 pochovaný v krypte jezuitského univerzitného kostola v Trnave

## Smrť
Franciscus Cornelius vo *Fragmenta Ung. Histor*. uvádza: Kňaza Jána Simonidesa v Turej Lúke v noci pred 1. novembrom 1674 v uzučkej 5 lakťov dlhej a práve tak širokej spálni veľmi ukrutne mučili, trhali, doráňali a napokon zavraždili. Jeho ostatky preniesli do jezuitskej krypty v Trnave. V ten istý deň tí istí vrahovia zabili brezovského farára Mikuláša Végha a Pavla Silesiusa, myjavského farára.

Arcibiskup a prímas Uhorska Juraj Pohronec-Slepčiansky vo svojej správe ad limina Svätej Stolici v roku 1684 pápežovi Inocentovi XI. píše: Ján Simonides, jezuita na misiách, bol kacírmi v noci chytený, z fary odvlečený, viacnásobne zranený a napokon zavraždený.

## Referencie


## Literatúra
* SIMONIDES, Ján. In: 
* SIMONIDES, Ján, SJ. In: 
**Ján Simonides (1639 - 1674) Slovenský mučeník zo Spoločnosti Ježišovej* , Harián Radváni a kol., Dobrá kniha, 2011
**Dejiny Spoločnosti Ježišovej na Slovensku*, E. Krapka, V. Mikula, Dobrá kniha, 1990

Kategória:Slovenskí rímskokatolícki kňazi
Kategória:Osobnosti z Bijacoviec
Kategória:Slovenskí jezuiti
Kategória:Slovenskí kresťanskí mučeníci